[{"text_idx": "#000001", "text": "ESF, neprofitcela organizaj\u0302o kiu laboras por lingva justeco tutmonde, valoras inkluzivadon kaj diversecon. ESF ne diskriminacias surbaze de raso, koloro, lingvo, landa deveno, handikapo, religio, ag\u0302o, seksa orientig\u0302o, au\u0306 genra esprimo."}, {"text_idx": "#000002", "text": "ESF celas aljug\u0302i stipendiojn de po 10.000 USD en du kategorioj lau\u0306 la esploristo: antau\u0306doktorig\u0302a kaj postdoktorig\u0302a. Vidu sube la plenajn postulojn."}, {"text_idx": "#000003", "text": "Kategorio 1. Stipendio por la esplorado de doktorig\u0302anto, kiu jam komencis au\u0306 tuj komencos sian disertacion.\nPostuloj: Kandidato devas esti matrikulinto en esplor-bazita doktoriga programo de akreditita universitato, atestata kiel plenrajta studento (t. e., sen institucia baro al plustudado), kaj esploronto au\u0306 esploranto pri io originala kaj konsiderinda en sia fako."}, {"text_idx": "#000004", "text": "Kategorio 2. Stipendio por la esplorado de jama doktoro, kiu lastatempe doktorig\u0302is per sia disertacio kaj bezonas subtenon al ligitaj esploroj kaj eldonado.\nPostuloj: Kandidato devas esti diplomig\u0302inta kiel doktoro en la lastaj kvin jaroj kaj proponi originalan kaj konsiderindan esplorprogramon. Oni povas dau\u0306rigi la esploradon de sia disertacio au\u0306 komenci novan esploron.\nEkzistas neniuj geografiaj limigoj; homoj el ajna lando povas kandidatig\u0302i. La esplorpropono mem devas esti en la angla au\u0306 Esperanto. La aliaj materialoj, kiuj subtenas la kandidatig\u0302on, povas esti en la angla, Esperanto, au\u0306 la lingvo uzota en la disertacio au\u0306 postdoktorig\u0302a esplorado."}, {"text_idx": "#000005", "text": "\u2013 Esplorproponon maksimume 1.500 vortojn longan\n\u2013 Fakan vivresumon, kiu inkluzivas liston de postbakalau\u0306raj kursoj\n\u2013 Mallongan specimenon el antau\u0306a faka eseo, publikigita au\u0306 nepublikigita, kiu estas maksimume 10 pag\u0302ojn longa inkluzive de citaj\u0302oj. La specimeno devas esti kompostita per interlinia distanco egala al la grandeco de la tiparo. Kandidatoj inkluzivu kovrilan prezenton de la specimeno, kiu klarigas la rilaton inter la specimeno kaj la proponata esplorado.\n\u2013 Du subtenantojn, almenau\u0306 unu de fakultatano de la doktoriga universitato, kiu bone konas la esploradon kaj verkadon de la kandidato. ESF mem petos subtenleterojn de la listigitaj subtenantoj, kiuj devos mem als\u0302uti al nia retejo sian leteron plej malfrue la 1an de junio 2022. Nur kompletajn dosierojn oni taksos. Als\u0302utu vian kandidatig\u0302on c\u0302i tie "}, {"text_idx": "#000006", "text": "\u2013 La eblo de la projekto konsiderinde kontribui al la fako(j) de la esploristo\n\u2013 La klareco kaj aktualeco de la propono, kiu devas inkluzivi la larg\u0302econ de la esplorkampo, la metodikon, kaj la firmecon de la apogo fare de la rilata fakliteraturo"}, {"text_idx": "#000007", "text": "Pruvita sukceso kiel studento en la fako kune kun rekomendoj, kiuj forte prognozas profesian sukceson en esplorado."}, {"text_idx": "#000008", "text": "La limdato por kandidatig\u0302oj estas la 1a de junio 2022. ESF celas anonci la stipendiitojn en julio 2022."}, {"text_idx": "#000010", "text": "Alklaku la supran bildon por vidi la abonmanierojn."}, {"text_idx": "#000012", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000013", "text": "Demonstraj versioj de \u201cLa Ondo\u201d"}, {"text_idx": "#000014", "text": "Musklaku la kovrilon por legi pliajn informojn."}]